KBANK พุ่ง 5% โบรกฯชูเป้า 160 บ. มองศก.ฟื้น-นโยบาย ธปท.หนุน
KBANK พุ่ง 5% โบรกฯชูเป้า 160 บ. มองศก.ฟื้น-นโยบาย ธปท.หนุน ซึ่งลดแรงกดดันจาก NPL, ลด Credit cost อีกทั้งคาด ROE จะฟื้นตัวต่อเนื่องใน 3 ปีข้างหน้า

23 ก.ย. 2564

ผู้สื่อข่าวรายงานว่าวันนี้ (23 ก.ย.2564) ราคาหุ้นธนาคารกสิกรไทย จำกัด (มหาชน) หรือ KBANK ณ เวลา 10.59 น. อยู่ที่ระดับ 127.50 บาท เพิ่มขึ้น 5.50 บาท หรือ 4.51% โดยทำจุดสูงสุดที่ 131.50 บาท และทำจุดต่ำสุดที่ 126.00 บาท ด้วยมูลค่าการซื้อขาย 7.20 พันล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (20 ก.ย.2564) โดยฝ่ายวิจัยประเมินแนวโน้มเศรษฐกิจที่กำลังฟื้นตัว รวมทั้งประเมินนโยบายใหม่จากทาง ธปท. ซึ่งจะเป็นบวกต่อ KBANK ในด้านการลดแรงกดดันจาก NPL, ลด Credit cost อีกทั้งคาด ROE จะฟื้นตัวต่อเนื่องใน 3 ปีข้างหน้า โดยคาด ROE ปี 2564 เท่ากับ 7.30% ส่วนปี 2565 เท่ากับ 7.50% และในปี 2566 เท่ากับ 8.50% ซึ่งหากเป็นไปตามคาด PBV ของ KBANK มีโอกาสจะทยอยถูก Re-rate ขึ้นจากปัจจุบันที่ต่ำเพียง 0.64 เท่า (ต่ำกว่า -1 เของส่วนเบี่ยงเบนมาตรฐานในอดีตราว 0.80 เท่า) อย่างไรก็ดีทางฝ่ายวิจัยแนะนำ “เก็งกำไร” ราคาเป้าหมาย 160 บาท
 
 